दूसरे दिन भी 32 डिग्री रहा तापमान, अौर बढ़ी गर्मी
पिछले दो दिन में गर्मी ने दस्तक दे दी। तापमान में तेजी से हो रही बढ़ोतरी इसके संकेत दे रही है। स्थिति यह है कि पिछले दो दिन से शहर का अधिकतम तापमान 32 डिग्री रह रहा है। वहीं न्यृूनतम तापमान गुरुवार को 2 डिग्री बढ़ा। वहीं सूरज के तेवर भी और अधिक गर्म होने लगे हैं। इस कारण से लोगों को दिन और रात में गर्मी का अहसास हो रहा है। गुरुवार को अधिकतम तापमान 32 डिग्री और न्यूनतम तापमान 16 डिग्री दर्ज किया गया।
मौसम के जानकारों का कहना है कि मार्च महीने के शुरू में तापमान 32 डिग्री पर पहुंच गया है। इससे अनुमान यही लगाया जा रहा है कि आने वाले दिनों में अधिकतम तापमान में और बढ़ोत्तरी होगी।
दोपहर में चहल-पहल कम
तापमान में वृद्धि होते ही दोपहर के समय सड़कों और बाजारों में चहल-पहल कम हो गई है। दोपहर 12 से शाम 4 बजे तक बाजारों की ग्राहकी में भी कमी दिखाई दे रही है। गुरुवार को सुबह हल्के बादल छाए थे। लेकिन बाद में बादल गायब हो गए और धूप में तेजी आ गई, लोगों को परेशानी होने लगी है। दोपहर में लोगों का खुले में निकलना मुश्किल हो गया।
hin_Deva hin_Deva hin_Deva hin_Deva hin_Deva